《宝镜吟》
宋代·柴元彪

荆山已童若耶涸，若耶可采山可凿。
金精少皞不敢秘，鉴坏飞就欧冶错。
祝融煽焰千丈芒，玄冥洗光万里烁。
冷侵鸾镜影自舞，泓澈鬼神胆欲落。
圆象曜灵绛气浮，玉台悬处风飕飕。
山人一玩一心骇，毛骨竦竖难伫留。
直徵千金应我卖，拂拭高堂向人挂。
我行镜中人亦行，我拜镜中人亦拜。
向前试问镜中人。一我何缘有两身。
知是傍人知是我，一笑问君谁假真。
人在镜中亦一笑，惟我与君同一照。
照人照我休照形，照出人心方是明。

作者简介：柴元彪，（约公元一二七零年前后在世）字炳中，号泽襢居士，江山人，柴望之徒弟。生卒年均不详，约宋度宗咸淳中前后在世。尝官察推。宋亡舆从兄望等四人隐居不仕，人称“柴氏四隐”。元彪工诗，著有袜线集，巳佚。今存柴氏四隐集，《四库总目》中。